Informácia o postupe napojenia domácností na kanalizáciu obce Jahodná

1. Podanie Žiadosti o ohlásenie kanalizačnej prípojky (tlačivo v prílohe). 
Prípojku môžete začať vybudovať až po vyhovení Vašej žiadosti Obcou!
Vyplnenú žiadosť aj s prílohami doručiť na obecný úrad počas úradných hodín. 
Prílohy žiadosti:
· Jednoduchý technický popis prípojky
· 2x jednoduchý situačný výkres stavby s vyznačením umiestnenia stavby na pozemku vrátane odstupov od hraníc susedných pozemkov a od susedných stavieb a stavebné riešenie stavby
· Súhlas spoluvlastníka alebo spoluvlastníkov s uskutočnením stavby
· Doklad kvalifikovanej osoby v prípade, ak ide o stavbu uskutočňovanú svojpomocne
· Správny poplatok 10 €

Situačný výkres ako aj technický popis prípojky musí byť vyhotovený projektantom s príslušnou kvalifikáciou. 
Kontakt na projektanta v našej obci: Ing. Koloman Izsák, tel. kontakt: 0915 710 593

2. Vybudovanie kanalizačnej prípojky 
Po obdržaní kladnej odpovede od Obce môžete začať s vybudovaním prípojky.
Na vykonanie prác odporúčame nasledovné firmy:
Gabriel Bazsó, Arabor Mont s.r.o., tel.: 0910 976 260
Ján Balogh, BKB Centrum., tel.: 0905 648 903

3. Prevzatie prípojky obcou 
Prípojku musí zo strany Obce skontrolovať a prevziať poverený pracovník ešte pred zasypaním terénu! 
Po vybudovaní prípojky doručte na obecný úrad „Protokol o tesniacej skúške”, následne poverený pracovník obce prevezme prípojku a podpíše „Protokol o odovzdaní a prevzatí diela“.
4. Uzavretie zmluvy s obcou Jahodná o odvádzaní odpadových vôd – na obecnom úrade.
V prípade ďalších otázok a informácií kontaktujte stavebného referenta na obecnom úrade, číslo telefónu: 0911 503 033.

Úradné hodiny obecného úradu:
Pondelok:	8.00 – 12.00  13.00 – 16.00
Streda: 	8.00 – 12.00  13.00 – 17.00
Piatok: 	8.00 – 12.00



							Ing. Jarmila Ribánszký
								starosta
